Francis Joseph Green

Francis Joseph Green (født 7. juli 1906 i Corning i delstaten New York i USA, død 11. mai 1995) var en amerikansk katolsk prelat. Han var biskop av Tucson i Arizona fra 1960 til 1981.

Liv og virke

Bakgrunn
Francis Green ble født i Corning i New York, men flyttet sammen med sin mor til Prescott i Arizona etter farens død i 1919. Han arbeidet der Santa Fe Railroads butikker. Året etter begynte han på St. Joseph's College i Mountain View i California. Han fullførte sine teologiske studier ved St. Patrick's Seminary i Menlo Park.

Prest
Han ble ordinert til prest den 15. mai 1932. Deretter returnerte han til Arizona, hvor han senere ble sogneprest i SS. Peter og Paul-kirken i Tucson i 1937. Han ble utnevnt til generalvikar for bispedømmet Tucson i 1950.

Biskop
Den 29. mai 1953 ble Green utnevnt til hjelpebiskop i Tucson og titulærbiskop av Serra av pave Pius XII.  Han mottok sin bispeinnvielse den følgende 7. september av Tucsons biskop Daniel James Gercke, med biskopene James Peter Davis og Hugh Aloysius Donohoe som medkonsekratorer.  Han ble utnevnt til koadjutorbiskop of Tucson av pave Johannes XXIII den 11. mai 1960. 

Etter at biskop Daniel James Gercke trakk seg tilbake, etterfulgte Green ham som den fjerde biskop av Tucson den 28. september 1960. Han deltok på alle fire sesjonene av Det andre Vatikankonsil mellom 1962 og 1965, og kalte det «en av de store opplevelsene i [sitt] liv.» Han begynte en større restaurering av St. Augustin-katedralen i 1966, og fullførte denne i 1968. Han var medvirkende til grunnleggelsen av Arizona Ecumenical Council, ble en talsmann for sosial rettferdighet og sørget for fokusert sjelesorg for afroamerikanere, indianere og latinamerikanske katolikker.

Etter å ha nådd den sedvanlige pensjonsalderen på 75 år, trakk Green seg som biskop av Tucson 28. juli 1981.  Han døde i en alder av 88 år.

Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1827
 Kardinal Raffaele Monaco La Valletta (1827-1896) *1874
 Kardinal Francesco di Paolo Satolli (1839-1910) *1888
 Kardinal Denis Joseph Dougherty (1865-1951) *1903
 Biskop Daniel James Gercke (1874-1964) *1923
 Kardinal James Peter Davis (1964-1981) *1953

Referanser 

Katolske biskoper fra USA
Linjen Rebiba
Personer fra Corning i New York
Deltakere på Andre Vatikankonsil